
A kurzus leírása

A tantárgy célja: bevezetéssel szolgál a médiagyűjtemények és archívumok néhány elméleti sajátosságába, dilemmájába. Így például a kurzus foglalkozik a médiatörténeti örökség és az ezt megújító emlékezés viszonyával, az audiovizuális archívumok digitalizációjának (mediális váltásának) következményeivel és lehetőségeivel, külön kitérve az online gyűjteményekben/archívumokban az egyes tartalmakhoz kapcsolt leíró-kiegészítő információk (metaadatok) magyarázó szerepére. A teoretikus megállapításokat hazai és külföldi médiagyűjtemény-példákon szemléltetjük: egyedi vonásaikon, fejlődéstörténeti tanulságaikon és felhasználási lehetőségeiken keresztül.

Követelmények, feladatok

Jegyszerzés formái:

● szóbeli vizsga az előadás órai anyagaiból,

● írásbeli elemzésben bemutatni valamely szabadon választott (az előadás példatárában nem szereplő) médiagyűjtemény/archívum adottságait és szerepét az örökséggondozásban, a digitalizáció mediális váltásában, illetve a felhasználók informálásának és aktivizálásának metaadatokon keresztüli segítésében.
(A szóbeli vizsga kétszeres szorzóval játszik majd szerepet a félévi osztályzat meghatározásában!)  

Témakörök

1. Archívumok és emlékezet

2. Audiovizuális emlékezet: médiaarchívumok és a kulturális örökség keringtetése
3. A remedializáció tétje: az analóg médiaörökség digitális átmentése

4. A metaadatok szerepe: kontextualizáció és felhasználói bevonódás az online archívumokban
5-6-7. Magyar hivatalos, nemzeti médiaarchívumok, digitalizációs projektek, tartalomszolgáltatások: NAVA, MANDA, Filmhíradók Online, Médiaklikk, Filmio, DIA, PIM Médiatár, MEK, EPA
8-9-10. Magyar ingyenes és fizetős magánkezdeményezésű médiaarchívumok: Arcanum, Diamúzeum, Fortepan, Hórusz Archívum, Artpool  
11-12-13. Nemzetközi digitalizációs és médiaarchívum-példák: Internet Archive, Europeana, National Film Board streaming szolgáltatása, Cinema Memory and the Digital Archive

